Osho filosoofiat on tutvustatud laialt üle maailma ning autor on hinnatud ka psühholoogia-alastes ringkondades. Raamat ilmus küll eelmise aasta keskel, kuid praeguste olukordade valguses tasuks see taas ette võtta. Miks see raamat siis nii eriline on?    Osho on lihtne. Ta räägib inimeselt inimesele, seletab kõik  suhteliselt arusaadavalt lahti. Raamatust saab ka kõige tavalisem inimene aru, mida öelda on tahetud. Kuigi, peaks mainima, on raamatus kohati ka arusaamatuid lõike, kuid need harutavad end raamatu lõpuks ise lahti.    21. sajand on inimese jaoks alanud üsna enesekeskselt, ihatakse kõrgemale ja kaugemale, eesmärgid lükatakse teelt, ligidastest ei hoolita. Ka raamat on jaotatud kolme peatükki: armastus, üksindus ja vabadus. Igas peatükis seletatakse näidetega nii minevikust kui olevikust, kuidas  sündmused maailmas inimesi muutnud on ning milline oleks meie tulevik, kui sarnaselt edasi jätkaksime.     "Maailmas on miljoneid inimesi, kes pole kunagi üles vaadanud. Nende pilgud on kleebitud maa külge, otsekui kardaksid nad, et mõni täht võib neile pähe sadada. On väga vähe neid, kes tahaksid tähistaeva all magada - nad kardavad üksiolekut, pimedust, taevalaotuse hirmutavat suurust."